
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επω¬ 
νυμία «ΙΔΡΥΜΑ ΓΕΩΡΓΙΟΥ ΚΑΙ ΠΟΛΥΞΕΝΗΣ ΓΡΑ¬ 
ΤΣΟΥ» και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 20138/13.5.86 απόφασης του Υπουργού 

Εσωτερικών. 2 

Προσαρμογή κλάδων προσωπικού του θεραπευτηρίου Χρο¬ 
νιών Παθήσεων Καρδίτσας στο Προσοντολόγιο - Κλαδο- 

λόγιο. 3 

Χορήγηση άδειας άσκησης επαγγέλματος Κοινωνικού Λει¬ 
τουργού στον Δημήτριο Χειμαριώτη του Σπυρίδωνα ... 4 
Χορήγηση άδειας ίδρυσης και λειτουργίας Μουσικής Σχολής 

στην Αναστασία Κέννερ - Καπετανάκη. 5 

Χαρακτηρισμός Ιερού Ναού του Χριστού στο Κάστρο Σερίφου 

ως ιστορικού διατηρητέου μνημείου . 6 

Ορισμός κλάδων Προϊσταμένων στην κοινότητα Αγ. Αθανα¬ 
σίου Ν. θεσ/νίκης. 7 

Σύσταση προσωρινών θέσεων στο Ν. Φλώρινας. 8 

Ανακατάταξη σε ασφαλιστική κλάση των μελών του Σωμα¬ 
τείου Νεκροπομπών «Ο ΑΓΙΟΣ ΠΕΤΡΟΣ. 9 

Σύσταση προσωρινών θέσεων στον ΟΕΚ.10 


ΔΙΑΤΑΓΜΑΤΑ 


(Π 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΓΕΩΡΓΙΟΥ ΚΑΙ ΠΟΛΥΞΕΝΗΣ ΓΡΑΤΣΟΥ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 23.7.1980 ιδιόγραφη διαθήκη του Δημητρίου Γε- 
ωργίου Γράτσου, που δημοσιεύθηκε με το αριθ. 46/5.2.1985 
πρακτικό του Μον. Πρωτοδικείου Κεφαλληνίας, με την οποία συ- 
στήθηκε κοινωφελές ίδρυμα με την επωνυμία «ΙΔΡΥΜΑ ΓΕΩΡ¬ 
ΓΙΟΥ ΚΑΙ ΠΟΛΥΞΕΝΗΣ ΓΡΑΤΣΟΥ» και με έδρα την Ιθάκη. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 28.4.1987 γνωμοδότηση του Συμβουλίου 


ι /· 

Εθνικών Κληροδοτημάτων. 

4. Την αριθ. 200/20.2.87 (ΦΕΚ. 91/Β/20.2.87) κοινή 
απόφαση του Πρωθυπουργού και Υπουργού Υγείας, Πρόνοιας 
και Κοινωνικών Ασφαλίσεων, με την οποία ανατέθηκαν αρμοδιό¬ 
τητες στους Υφυπουργούς Υγείας, Πρόνοιας και Κοινωνικών 
Ασφαλίσεων. 

Με πρόταση των Υπουργών Εθνικής Παιδείας και θρησκευ¬ 
μάτων και Οικονομικών και της Υφυπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΚΑΙ ΠΟΛΥΞΕΝΗΣ ΓΡΑ¬ 
ΤΣΟΥ». η οποία έγινε από τον Δημήτριο Γ. Γράτσο με την από 
23.7.1980 ιδιόγραφη διαθήκη του, η οποία δημοσιεύθηκε με το 
αριθ. 46/5.2.1985 πρακτικό του Μον. Πρωτοδικείου Κεφαλλη¬ 
νίας. 

Το ίδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Εθνικής 
Παιδείας και θρησκευμάτων, Υγείας, Πρόνοιας και Κοινωνικών 
Ασφαλίσεων και Οικονομικών και διέπεται από τις διατάξεις της 
παραπάνω συστατικής του πράξης, του παρακάτω οργανισμού, 
του Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση τόυ νόμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δέκα τέσσερα (14) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς 
ιδρύματος με την επωνυμία 

«ΙΔΡΥΜΑ ΓΕΩΡΓΙΟΥ ΚΑΙ ΠΟΛΥΞΕΝΗΣ ΓΡΑΤΣΟΥ» 
Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΓΕΩΡ¬ 
ΓΙΟΥ ΚΑΙ ΠΟΛΥΞΕΝΗΣ ΓΡΑΤΣΟΥ» που συστήθηκε από τον 
Δημήτριο Γεωργ. Γράτσο με την από 23.7.1980 ιδιόγραφη δια¬ 
θήκη του, η οποία δημοσιεύθηκε με το αριθ. 46/5.2.1985 πρα¬ 
κτικό του Μον. Πρωτοδικείου Κεφαλληνίας, αποτελεί νομικό 
πρόσωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανισμού, του 
Α.Ν. 2039/39, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η πόλη της Ιθάκης (συνοικία Πε- 
ταλάτα). 

3. Η σφραγίδα του ιδρύματος είναι στρογγυλή και αναγράφει 
περιμετρικά, μέσα σε πλαίσιο, την επωνυμία του ιδρύματος και τη 
λέξη ΙΘΑΚΗ και στο μέσον έλικα πλοίου. 

Άρθρο 2. 

Σκοπός. 

Σκοπός του ιδρύματος είναι: 
α) Η εκτέλεση διαφόρων φιλανθρωπικών έργων, 
β) Η παροχή περίθαλψης σε οικονομικά αδύνατους Ιθακή¬ 
σιους. 

γ) Η παροχή μιας ή περισσοτέρων υποτροφιών για ανώτερες 
και ανώτατες σΛουδές σε απόφοιτους που έχουν αποφοιτήσει με 
άριστα από το Λύκειο Ιθάκης και καταγόμενους από τη νήσο 
Ιθάκη και σε περίπτωση που δεν υπάρχουν τέτοιοι σε Ιθακήσιους 
(την καταγωγή) που έχουν αποφοιτήσει από άλλα Λύκεια. 

Ο αριθμός των υποτροφιών αποφασίζεται από το Διοικητικό 
Συμβούλιο αυτού, ανάλογα με τις οικονομικές δυνατότητες του 
ιδρύματος. Οι υποτροφίες, χορηγούνται μέχρι πέρατος των 
σπουδών, καθώς και για συμπληρωματικές (μεταπτυχιακές) 
σπουδές στο εξωτερικό, με την προϋπόθεση ότι οι υπότροφοι 
έχουν επιδείξει ιδιαίτερη επιμέλεια στις σπουδές τους ως φοιτητές 
στο εσωτερικό ή στο εξωτερικό, άλλως (αν δείξουν αμέλεια) η 
υποτροφία διακόπτεται. 

δ) Η παροχή οικονομικού βοηθήματος σε νέους και νέες που. 
λόγω οικονομικής αδυναμίας, δεν μπορούν να συνεχίσουν τις 
σπουδές τους στη δευτεροβάθμια εκπαίδευση. 

ε) Η ενίσχυση της εκτέλεσης κοινωφελών έργων, εφόσον είναι 
χρήσιμα και είναι δυνατή η πραγματοποίησή τους, · 

στ) Η απ’ ευθείας (από το ίδρυμα) εκτέλεση έργων επισκευής 
και συντήρησης του Ι.Ν. Αγ. Σπυρίδωνος Μπαζίγου Ιθάκης κάθε 
φορά που αυτά είναι αναγκαία και μετά από σχετικό αίτημα του 
Εκκλησιαστικού Συμβουλίου του Ναού. 

ζ) Η Οικον. ενίσχυση του Διαγνωστικού Κέντρου Ιθάκης για 
την εκπλήρωση του σκοπού του, με την προϋπόθεση όμως ότι 
τούτο βρίσκεται σε λειτουργία και αντιμετωπίζει αποδεδειγμένα 
οικονομικές δυσχέρειες με τα εσοδήματα που ήδη έχει, 
η) Η ενίσχυση του Μορφωτικού Κέντρου Ιθάκης. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

Α) Μία διώροφη οικία μετά της περιοχής της, που βρίσκεται 
στην πόλη της Ιθάκης, συνοικία Πεταλάτα, μαζί με τα κινητά που 
βρίσκονται σ’ αυτή και της οποίας η εκποίηση, ενοικίαση ή με 
κάθε τρόπο εκμετάλλευση απαγορεύεται ρητά από τη συστατική 
πράξη και ορίζεται ως. έδρα του ιδρύματος. 

• Β) Ολόκληρο το περιεχόμενο του χρηματοκιβωτίου με αριθμό 
13 του καταστήματος της Τράπεζας Πειραιώς (Σταδίου και 
Κοραή), το οποίο κατά το χρόνο συντάξεως της διαθήκης 
(23.7.1980) περιείχε: 

α) Είκοσι τρία (23) μερίδια της Μεταλλευτικής Εταιρείας Μύ¬ 
κονού ΕΠΕ. 

β) Τριακόσιους σαράντα δύο (342) τίτλους μετοχών ΕΛΜΕΣ. 
γ) Πέντε χιλιάδες πεντακόσιούς ενενήντα εννέα (5.599) τί¬ 
τλους μετοχών τής Α.Ε. Κτηματικών και Οικοδομικών Επιχει¬ 
ρήσεων. 

δ) Χίλιους εννεακόσιους σαράντα (1940) τίτλους μετοχών της 
Α.Ε. Κάρολος Φιξ ή περισσότερους και 

Γ) Ο δεσμευμένος λογαριασμός που υπάρχει στην Τράπεζα 
Πειραιώς, στον οποίο είναι κατατεθειμένος είκοσι οκτώ (28) τί¬ 
τλοι μετοχών της Τράπεζας Ελλάδος και πεντακόσιοι τέσσερις 
(504) τίτλοι μετοχών της Α.Ε. Κάρολος Φιξ, καθώς και ό,τι 
άλλο βρεθεί στο λογαριασμό αυτό. 

Τα με στοιχεία Β' και Γ παραπάνω σημειούμενα περιουσιακά 
στοιχεία αποτελούν το κεφάλαιο του ιδρύματος. 

2. Πόροι του ιδρύματος είναι: 


α) Τα εισοδήματα από την εκμετάλλευση των περιουσιακών 
του στοιχείων. 

β) Οι τόκοι από τις καταθέσεις του σε Τράπεζες ή άλλους πι¬ 
στωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κλη¬ 
ρονομιές, κληροδοσίες και δωρεές, οποιοσδήποτε φυσικού ή νο¬ 
μικού προσώπου, προς αυτό. 

Άρθρο 4. 

Διοίκηση. 


1. Το ίδρυμα διοικείται από οκταμελές Διοικητικό Συμβούλιο 
που αποτελείται από τους: 

α) Ιωάννη Κανδηλιώτη, Δικηγόρο, ως Πρόεδρο, 
β) Κων/νο Δρακάτο, Καθηγητή Πανεπιστημίου Αθηνών, ως 
Αντιπρόεδρο. 

γ) Κων/νο Ελευθ. Καραδία, Φαρμακοποιό, ως Γραμμα¬ 


τέα. 

δ) Ιωάννη Γαβρ. Βλασσόπουλο, Δ/ντή Υποκαταστήματος 
Εμπορικής Τράπεζας στην Ιθάκη, ως Ταμία, 
ε) Παντελή Ευθ. Δρακάτο, ως Έφορο, 
στ) Τον κάθε φορά Διευθυντή Υποκ/τος Εθνικής Τράπεζας 
στην Ιθάκη. 

ζ) Τον κάθε φορά Πρόεδρο της Ένωσης των απανταχού Ιθα¬ 


κήσιων και 

η) Μαρίνα Παν. Γράτσου. 

2. Σε περίπτωση που κάποιο από τα παραπάνω με στοιχεία 
α-ε μέλη του Διοικητικού Συμβουλίου αποποιηθεί το ανατεθέν σ’ 
αυτό αντίστοιχο αξίωμα (του Προέδρου ή Αντιπροέδρου κ.λπ.) ή 
παραιτηθεί ή πεθάνει, τα λοιπά μέλη του Διοικητικού Συμβουλίου 
ορίζουν με πράξη τους, έπειτα από ψηφοφορία, τον αντικατα¬ 
στάτη του (Πρόεδρο ή Αντιπρόεδρο ή Γραμματέα ή Ταμία ή 
Έφορο). 

3. Σε περίπτωση αποποίησης, παραίτησης, έκπτωσης, ανικα¬ 
νότητας, θανάτου ή αντικατάστασης για οποιοδήποτε λόγο, κά¬ 
ποιου από τα μέλη του Διοικητικού Συμβουλίου, η κενή θέση συ¬ 
μπληρώνεται με απόφαση των υπολοίπων μελών, σύμφωνα με 
τις διατάξεις της συστατικής πράξης και του άρθρου 69 του Α.Ν. 
2039/39. 

4. Το Διοικητικό Συμβούλιο συνεδριάζει κάθε τρίμηνο και 
έκτακτα όποτε το ζητήσει ο Πρόεδρος ή τρία από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα πα¬ 
ρόντα μέλη είναι περισσότερα από τα απάντα. Μεταξύ των παρό¬ 
ντων πρέπει υποχρεωτικά να είναι και ο Πρόεδρος ή ο νόμιμος 
αναπληρωτής του. 

6. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση ισοψη- 
φίας υπερισχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβου¬ 
λίου απουσιάζει αδικαιολόγητα από τέσσερες συνεχείς συνεδριά¬ 
σεις, θεωρείται ότι έχει παραιτηθεί και η κενή θέση τούτου συ¬ 
μπληρώνεται κατά τα οριζόμενα στην παρ. 3 του παρόντος 
άρθρου. 


8. Σε κάθε συνεδρίαση του Διοικητικού Συμβουλίου τηρούνται 
πρακτικά, στα οποία καταχωρίζονται όλες οι αποφάσεις που λαμ- 
βάνονται από αυτό, καθώς και η γνώμη των μελών που τυχόν 
διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

9. Τα μέλη του Διοικητικού Συμβουλίου προσφέρουν τις υπη¬ 
ρεσίες τους χωρίς αμοιβή. Δικαιούνται όμως οδοιπορικά ή άλλα 
έξοδα όπου δαπάνησαν για την εκτέλεση υπηρεσίας του ιδρύ¬ 
ματος, εφόσον έγιναν έπειτα από ειδική εντολή του Διοικητικού 
Συμβουλίου και αποδεικνύεται ότι πραγματοποιήθηκαν νό¬ 
μιμα. 

Άρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα που 
αφορά στη διοίκηση και στη λειτουργία του, τη διάθεση των 
πόρων αυτού, καθώς και για κάθε ενέργεια που σχετίζεται με την 
εκπλήρωση του σκοπού του, πάντοτε όμως σύμφωνα με τις δια¬ 
τάξεις της συστατικής πράξης, του παρόντος οργανισμού, του 
Α.Ν. 2039/39 και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου, καθώς και των λοιπών σχε¬ 
τικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση 
στην αρμόδια από το νόμο Αρχή (Υπουργό Οικονομικών ή Νο- 
μάρχη), τον προϋπολογισμό και απολογισμό του ιδρύματος, σύμ¬ 
φωνα με τις διατάξεις των άρθρων 101 και 102 του Α.Ν. 
2039/39 και του από 20.12.1939 Β.Δ/τος (ΦΕΚ 552/Α/ 
19 39). 

Μαζί με τον απολογισμό καταρτίζει, ψηφίζει και υποβάλλει και 
το γενικό ισολογισμό του ενεργητικού και παθητικού του ιδρύμα¬ 
τος. 

β) Αποφασίζει την πρόσληψη του αναγκαίου προσωπικού του 
ιδρύματος, με την προϋπόθεση όμως ότι υπάρχει αντίστοιχη πί¬ 
στωση στον εγκριμένο προϋπολογισμό του. Προσδιορίζει τα δι¬ 
καιώματα, τις υποχρεώσεις και τα ειδικότερα καθήκοντα του πα¬ 
ραπάνω προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και τις διατά¬ 
ξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη 
και καλή λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ευερ¬ 
γετών και δωρητών του ιδρύματος. 

Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και 

στις σχέσεις του με κάθε τρίτο, αυτοπροσώπως ή με πρόσωπο που 
ορίζεται από αυτόν και εγκρίνεται με απόφαση του Διοικητικού 
Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και διευ¬ 
θύνει τις συζητήσεις. Οι προσκλήσεις για συνεδρίαση στέλνονται 
στα μέλη του Διοικητικού Συμβουλίου δέκα πέντε (15) τουλάχι¬ 
στον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια 
διάταξη των θεμάτων που θα συζητηθούν, την οποία και υπογρά¬ 
φει. Θέμα που δεν περιλαμβάνεται σ’ αυτήν, δεν συζητείται, εκτός 
αν πρόκειται για επείγουσα υπόθεση και συμφωνήσει γι’ αυτό η 
πλειοψηφία των παρόντων μελών του Διοικητικού Συμβου¬ 
λίου. 

δ) Εισηγείται στο Διοικητικό Συμβούλιο τα θέματα της συζή¬ 
τησης. Μπορεί όμως, όποτε κρίνει σκόπιμο, να αναθέτει την εισή¬ 
γηση διαφόρων θεμάτων σε άλλο μέλος του Διοικητικού Συμβου¬ 
λίου. 

ε) Αλληλογραφεί με τις Αρχές και υπογράφει όλα τα έγγραφα 
του ιδρύματος προς τρίτους. 

στ) Εκδίδει τα ενταλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, 
εκτελεί τις αποφάσεις του Διοικητικού Συμβουλίου και ενεργεί 
σύμφωνα με τις ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο 
Αντιπρόεδρος και’σε περίπτωση απουσίας ή κωλύματος τούτου, 
άλλο μέλος του Διοικητικού Συμβουλίου που ορίζεται με από¬ 
φαση αυτού. 


Άρθρο 7. 

Καθήκοντα Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος 
προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθύνεται για την κα¬ 
ταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απα¬ 
ραίτητο από το Διοικητικό Συμβούλιο (λόγω ειδικών συνθηκών), 
να βοηθείται από υπάλληλο του ιδρύματος, την ευθύνη όμως για 
τις ενέργειες τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 8. 

Καθήκοντα Ταμία. ' 

1. 0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφο¬ 
ντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά 
ιδρύματα που ορίζονται στο άρθρο 73 του Α.Ν. 2039/39, έχο¬ 
ντας την ευχέρεια να παρακρατεί από αυτά ένα μικρό ποσό, που 
είναι αναγκαίο για την πληρωμή έκτακτων και επειγουσών δα¬ 
πανών του ιδρύματος, το ύψος του οποίου καθορίζεται με από¬ 
φαση του Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του 
ιδρύματος. " 

ε) Φροντίζει για την έγκαιρη κατάρτιση και υποβολή στο Διοι¬ 
κητικό Συμβούλιο των σχεδίων προϋπολογισμού, απολογισμού 
και ισολογισμού του ιδρύματος. · 

2. Τον Ταμία, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυ¬ 
τού. 

Άρθρο 9. 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι νέοι και νέες που αποφοιτούν 
με άριστα από το Λύκειο Ιθάκης και κατάγονται από τη νήσο 
Ιθάκη και σε περίπτωση που δεν υπάρχουν τέτοιοι, δικαίωμα 
υποτροφίας έχουν, Ιθακήσιοι την καταγωγή απόφοιτοι (αρι¬ 
στούχοι) άλλων Λυκείων. 

Δικαίωμα επίσης υποτροφίας για συμπληρωματικές (μεταπτυ¬ 
χιακές) σπουδές στο εξωτερικό έχουν οι νέοι και νέες που έχουν 
επιδείξει ιδιαίτερη επιμέλεια στις σπουδές τους ως φοιτητές στο 
εσωτερικό ή εξωτερικό. 

2. Η επιλογή και ανακήρυξη των υποτρόφων γίνεται χωρίς 
διαγωνισμό σύμφωνα με τις διατάξεις,της συστατικής πράξης του 
ιδρύματος, του παρόντος οργανισμού, του Α.Ν. 2039/39 και 
του από 18.8.1941 Καν. Δ/τος (ΦΕΚ. 286/Α/23.8.1941). 

Άρθρο 10. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορί¬ 
ζεται με απόφαση του Διοικητικού Συμβουλίου, ανάλογα με το 
ύψος των καθαρών εσόδων του ιδρύματος και τον αριθμό των 
υποτρόφων, πάντοτε όμως μέσα στα όρια που ορίζονται από τις 
διατάξεις της συστατικής πράξης του ιδρύματος, του άρθρου 54 
του Α.Ν. 2039/39 και του άρθρου 28 του από 18.8.1941 σχε¬ 
τικού Καν. Δ/τος. 

2. Οι υποτροφίες καταβάλλονται στους δικαιούχους σύμφωνα 
με τις διατάξεις των άρθρων 21, 23, 24, 26 και 27 του από 

3. Η χορήγηση της υποτροφίας διακόπτεται όταν συντρέχουν 
οι προϋποθέσεις που ορίζονται από τις διατάξεις της συστατικής 
πράξης του ιδρύματος και του άρθρου 29 του παραπάνω Καν. 
Διατάγματος, οι οποίες διαπιστώνονται με πράξη του Διοικη¬ 
τικού Συμβουλίου του ιδρύματος, που έχει υποχρέωση να παρα¬ 
κολουθεί την όλη πορεία των σπουδών των υποτρόφων και να 
αξιώνει απ’ αυτούς την υποβολή, κάθε έτος, αποδεικτικών στοι¬ 
χείων της επίσοδής τους. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λήγει την 
31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβερνήσεως του 
σχετικού Π.Δ/τος έγκρισης της σύστασης του ιδρύματος, η οποία 
μπορεί να παραταθεί μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμβουλίου 
που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό 
και απολογισμό εσόδων και εξόδων, που καταρτίζονται σύμφωνα 
με τις διατάξεις των άρθρων 101 και 102 του Α.Ν. 2039/39 
και του από 20.12.1939 σχετικού Δ/τος (ΦΕΚ. 552/Α/ 
22.12.1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοι- 
χεία; 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριασεών του Διοικητικού Συμβου¬ 
λίου. 

γ) Βιβλίο λογιστικής παρακολούθησης, στο οποίο καταχωρί¬ 
ζονται με χρονολογική σειρά και με λογιστική τάξη, όλα τα έσοδα 
και έξοδα του ιδρύματος που πραγματοποιούνται στη διάρκεια 
της χρήσης. 

δ) Βιβλίο - μητρώο υποτρόφων, όπου καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό 
της υποτροφίας κάθε υποτρόφου και τα λοιπά στοιχεία, τα οποία 
ορίζονται από τις διατάξεις του άρθρου 34 του από 18.8.1941. 
Καν. Δ/τος. 

ε) Βιβλίο - μητρώο χορήγησης οικονομικών ενισχύσεων σε οι¬ 
κονομικά αδύνατους μαθητές της Δευτεροβάθμιας Εκπαίδευ¬ 
σης. 

στ) Στελέχη αριθμημένων διπλοτύπων αποδείξεων είσπραξης 
και ενταλ|χάτων πληρωμής, θεωρημένα από τον Πρόεδρο. 

2. Εκτος από τα παραπάνω βιβλία και στοιχεία, το Διοικητικό 
Συμβούλιο αποφασίζει την τήρηση και άλλων βιβλίων και στοι¬ 
χείων, τα οποία κρίνει απαραίτητα για την παρακολούθηση της 
διαχείρισης της περιουσίας του ιδρύματος και της εκτέλεσης των 
σκοπών του. 

Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις διατάξεις 
των άρθρων 98 του Α.Ν. 2039/39 και 110 και 119 του 
Αστικού Κώδικα, ύστερα από πρόταση του Διοικητικού Συμβου¬ 
λίου αυτού. 

Άρθρο 14. 

Διάλυση του Ιδρύματος - 
Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε 
λόγο, η περιουσία του περιέρχεται στο Δήμο Ιθάκης, ως κεφάλαιο 
αυτοτελούς διαχείρισης, για την εκτέλεση των σκοπών που όρισε 


ο διαθέτης. 

Στους Υπουργούς Εθνικής Παιδείας και θρησκευμάτων και 
Οικονομικών και την Υφυπουργό Υγείας, Πρόνοιας και Κοινω¬ 
νικών Ασφαλίσεων, αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 31 Ιουλίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚ/ΤΩΝ ΟΙΚΟΝΟΜΙΚΩΝ 

ΑΝΤ. ΤΡΙΤΓΗΣ ΔΗΜ. ΤΣΟΒΟΛΑΣ 

ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΣΥΛΒΑ ΑΚΡΙΤΑ 
-+- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 47952 (2) 

Τροποποίηση της 20138/13.5.86 απόφασης του Υπουργού 
Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 246 του Π.Δ. 76/85 
(Δ.Κ.Κ.). 

2. Την 20138/13.5.86 (ΦΕΚ 358/28.5.86 τ.Β') απόφαση 
του Υπουργού Εσωτερικών με την οποία συστήθηκε η Κοινοτική 
Επιχείρηση «ΞΕΝΙΑ ΦΑΙΣΤΟΥ» στην Κοινότητα Καμηλαρίου 
του νομού Ηρακλείου. 

3. Την 9929/16.2.87 (ΦΕΚ 90/Β'/19.2.87) απόφαση του 
Πρωθυπουργού και του Υπουργού Εσωτερικών για μεταβίβαση 
αρμοδιοτήτων στον Υφυπουργό Εσωτερικών. 

4. Την 26/87 απόφαση του κοινοτικού συμβουλίου Καμηλα¬ 
ρίου Ηρακλείου, αποφασίζουμε: 

Τροποποιούμε την παρ. 7 της 20138/13.5.86 απόφασης του 
Υπουργού Εσωτερικών ως εξής: 

«Η Κοινότητα Καμηλαρίου διαθέτει στην Επιχείρηση χρημα¬ 
τικό ποσό 3.300.000 δραχμές ως αρχικό κεφάλαιό της». 

Κατά τα λοιπά ισχύει η προτιγούμενη απόφαση. 

Η απόφαση αυτή να δημοσιεύσει στην Εφημερίδα της Κυβερ¬ 
νήσεως. 

Αθήνα, 31 Ιουλίου 1987 

Ο ΥΦΥΠΟΥΡΓΟΣ 

ΒΑΣ. ΠΑΠΑΓΙΑΝΝΗΣ 

-♦- 

Αριθ. Φ.61 Γε/1835 (3) 

Προσαρμογή κλάδων προσωπικού του θεραπευτηρίου Χρονιών 

Παθήσεων Καρδίτσας στο Προσοντολόγιο - Κλαδολόγιο. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Σύμφωνα με: 

1. Τις διατάξεις της παρ. 8 του άρθρου 24 του Ν. 1586/86, 
.«Βαθμολογική διάρθρωση των θέσεων του Δημοσίου, Ν.Π.Δ.Δ. 
και των Ο.Τ.Α. και άλλες» ΦΕΚ. 37, τ.Α’. 

2. Την ΔΙΟΔ/Φ.01/23/4205/30.4.86 απόφαση του 
Υπουργού Προεδρίας της Κυβέρνησης, «Καθορισμός προσόντων 
διορισμού (Προσοντολόγιο - Κλαδολόγιο)», ΦΕΚ. 318 τ.Β’. 

ο. Το αριθ. Ε/1518/5.6.87 έγγραφο του Τμήματος Κοινω¬ 
νικής Πρόνοιας Νομαρχίας Καρδίτσας. 

4. Την αριθ. 1000/28.5.1987 απόφαση, σχετικά με ανάθεση 
αρμοδιοτήτων στην Υφυπουργό Υγείας, Πρόνοιας και Κοινω¬ 
νικών Ασφαλίσεων, ΦΕΚ. 266/28.5.1987 τ;Β', αποφασί¬ 
ζουμε: 

1. Οι κλάδοι προσωπικού του θεραπευτηρίου Χρονιών Παθή¬ 
σεων Καρδίτσας, που προβλέπονται στο Π.Δ. 291/1985, ΦΕΚ. 
108, προσαρμόζονται στο περιεχόμενο της απόφασης του 
Υπουργού Προεδρίας της Κυβέρνησης, αριθ. ΔΙΟΔ/Φ.01/23/ 
1986, ΦΕΚ. 318 τ.Β' «Καθορισμός προσόντων διορισμού (Προ- 
σοντολόγιο - Κλαδολόγιο), όπως αυτή ισχύει, ως εξής: 

Ο κλάδος ΠΕ Διοικητικός - Λογιστικός σε κλάδο ΠΕ Διοικη¬ 
τικό - Οικονομικό, θέσεις δύο (2). 

Ο κλάδος ΠΕ Ιατρικός σε κλάδο ΠΕ Ιατρών, ειδικοτήτων Γε¬ 
νικής Ιατρικής ή Παθολογίας για τη μία (1) θέση και Φυσικής Ια¬ 
τρικής και Αποκατάστασης για τις υπόλοιπες δύο (2) θέσεις. 

Ο κλάδος ΠΕ Φυσικής Αγωγής σε κλάδο ΠΕ Φυσικής 
Αγωγής και Αθλητισμού, θέσεις μία (1). 

Ο κλάδος ΤΕ Αδελφών Νοσοκόμων - Επισκεπτριών Αδελφών 
σε κλάδο ΤΕ Νοσηλευτικής - Επισκεπτριών - τών υγείας, θέσεις 
έξι (6). 

Ο κλάδος ΤΕ Κοινωνικών Λειτουργών σε κλάδο ΤΕ Κοινω¬ 
νικής Εργασίας, θέσεις δύο (2). 

Ο κλάδος ΤΕ Φυσικοθεραπευτών - Εργοθεραπευτών - Διαιτο¬ 
λόγων σε: α) κλάδο ΤΕ Φυσικοθεραπείας, θέσεις τρεις (3), β) 
κλάδο ΤΕ Εργοθεραπείας θέσεις τρεις (3) και γ) κλάδο ΤΕ Δια¬ 
τροφής, θέσεις μία (1). 

Ο κλάδος ΔΕ Διοικητικός σε κλάδο ΔΕ Διοικητικό - Λογι¬ 
στικό, θέσεις τέσσερεις (4). 

Κλάδος ΔΕ Βοηθών Νοσοκόμων, θέσεις δώδεκα (12). 

Κλάδος ΔΕ Μαγείρων, θέσεις δύο (2). 

Οι κλάδοι ΔΕ Ηλεκτρολόγων, ΔΕ Υδραυλικών - Συντηρητών 
κτιρίων - Βοηθητικών τεχνικών εργασιών, ΔΕ Οδηγών Αυτοκι¬ 
νήτων - Βοηθητικών Εργασιών, ΔΕ Ραπτριών, ΣΕ Κόυρέων σε 
κλάδο ΔΕ Τεχνικό, θέσεις επτά (7). 

Από τις παραπάνω θέσεις ορίζονται: 

α. Ηλεκτρολόγων, θέσεις μία (1). 

β. Υδραυλικών θέσεις μία (1). 

γ. Ελαιοχρωματιστών, θέσεις μία (1). 

δ. Οδηγών Αυτοκινήτων - βοηθητικών εργασιών θέσεις μία 

( 1 ). 

ε. Ραπτριών, θέσεις δύο (2). 

στ. Κουρέων, θέσεις μία (1). 

Ο κλάδος ΥΕ Κλητήρων - Θυρωρών - Χειριστών μηχανη¬ 
μάτων αναπαραγωγής εγγράφων - Νυκτοφυλάκων σε κλάδο ΥΕ 
Βοηθητικού Προσωπικού, θέσεις επτά (7). 

Ο κλάδος ΥΕ Βοηθών μαγειριού - τραπεζοκόμων σε κλάδο ΥΕ 
Βοηθητικού προσωπικού μαγειριού (για εργασίες βοηθού μά¬ 
γειρα, πλύντου μαγειρικών σκευών, τραπεζοκόμου και λοιπών 
εργασιών μαγειριού) θέσεις δέκα τρεις (13). 

Ο κλάδος ΓΕ καθαρισμού - βοηθητικών εργασιών, ΥΕ Σιδη- 
ρωτριών - πλυντριών - ιματιοφυλάκων σε κλάδο ΥΕ Προσωπικού 
καθαριότητας, θέσεις δέκα τέσσερεις (14). 

Ο κλάδος ΥΕ κηπουρών - εργατών Γενικών καθηκόντων, σε 
κλάδο ΥΕ Εργατών, θέσεις δύο (2). 

Ο κλάδος ΥΕ Πρακτικών νοσοκόμων - Μεταφορέων ασθενών 
σε κλάδο ΥΕ Βοηθητικού Υγειονομικού Προσωπικού, θέσεις εί¬ 
κοσι δύο (22). 

Από τις παραπάνω θέσεις οι δέκα (10) ορίζονται ως θέσεις για 
εργασίες μεταφοράς ασθενών και οι δώδεκα (12) ως θέσεις για 
εργασίες φροντίδας ασθενών και πληρώνονται μόνο κατά τον 
αριθμό που είναι αδύνατη η πλήρωση αντίστοιχων θέσεων του 
κλάδου ΔΕ Βοηθών Νοσοκόμων. 

2. Προσόντα διορισμού στον εισαγωγικό βαθμό των παρα¬ 
πάνω κλάδων ορίζονται τα προβλεπόμενα κατά περίπτωση, στην 
αριθ. ΔΙΟΔ/Φ.01/23/4205/1986, ΦΕΚ. 318, τ.Β' απόφαση 
του Υπουργού Προεδρίας της Κυβέρνησης «Καθορισμός προσό¬ 
ντων διορισμού (Προσοντολόγιο - Κλαδολόγιο), ειδικότερα για 
τον κλάδο ΠΕ Διοικητικό - Οικονομικό, τα προβλεπόμενα στην 
παρ. 1 του άρθρου 3 και για τον κλάδο ΔΕ Βοηθών Νοσοκόμων 
τα προβλεπόμενα από το άρθρο 15 της παραπάνω απόφασης ή 


πτυχίο των πρώην Σχολών Βοηθών Νοσοκόμων μονοετούς φοί- 
τηαης. 

3. Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 24 Ιουνίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΑΠ. ΚΑΚΛΑΜΑΝΗΣ Σ. ΑΚΡΙΤΑ 


♦ 


Αριθ. Γ6α/1752 δις (4) 

Χορήγηση άδειας άσκησης επαγγέλματος Κοινωνικού Λει¬ 
τουργού στον Δημήτριο Χειμαριώτη του Σπυρίδωνα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/1752/5.8.87 έχει χορηγηθεί στο Δη- 
μήτριο Χειμαριώτη του Σπυρίδωνα άδεια άσκησης επαγγέλ¬ 
ματος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 5 Αυγούστου 1987 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 


♦ 


Αριθ. ΚΑΤΕΧΝ/Α/31791 (5) 

Χορήγηση άδειας ίδρυσης και λειτουργίας Μουσικής Σχολής 
στην Αναστασία Κέννερ - Καπετανάκη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα». 

2. Το Π.Δ/γμα 941/77 «περί οργανισμού του Υπουργείου 
Πολιτισμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών 
ιδρυμάτων» 

4. Το Ν. 299/76 «περί ρυθμίσεως θεμάτων αφορώντων εις 
τον κανονισμό λειτουργίας των ιδιωτικών μουσικών ιδρυμάτων 
ως και το από 11.11.57 Β.Δ. «περί κυρώσεως του εσωτερικού 
κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοι- 
κήσεως Σχολών Ανωτέρας Καλλιτεχνικής Εκπαιδεύσεως». 

6. Την αριθμ. ΥΠΠΟ/ΔΙΟΙΚ/Ο-Ε/Φ.09/32530/8.8.86 
(ΦΕΚ 548/τ.Β/12.8.86) απόφαση της Υπουργού Πολιτισμού 
«Μεταβίβαση αρμοδιοτήτων και δικαιώματος υπογραφής «Με 
εντολή Υπουργού» στον Γενικό Γραμματέα, στον Ειδικό Γραμ¬ 
ματέα του Διοικητικού Τομέα Πολιτιστικής Κληρονομιάς, και 
στους Προϊσταμένους Διευθύνσεων Τμημάτων και Γραφείων της 
Κεντρικής Υπηρεσίας του Υπουργείου Πολιτισμού». 

7. Το από 14 Ιουλίου 1987 πρακτικό αυτοψίας της Διεύ¬ 
θυνσης Πολιτιστικών Κτιρίων και Αναστηλώσεως Νεωτέρων 
Μνημείων του Υπουργείου Πολιτισμού. 

8. Την από 13 Μαΐου 1987 αίτηση της Αναστασίας Κέννερ - 
Καπετανάκη με τα συνημμένα δικαιολογητικά, αποφασίζουμε: 

1. Χορηγούμε στην Αναστασία Κέννερ - Καπετανάκη άδεια 
ίδρυσης και λειτουργίας Μουσικής Σχολής με την επωνυμία 
«ΜΟΥΣΙΚΗ ΣΧΟΛΗ ΔΥΤΙΚΗΣ ΑΤΤΙΚΗΣ Τ. ΚΟΝΝΕΡ» που 
θα στεγαστεί στο κτίριο της οδού Τζουμαγιάς 5Α και πλατεία 
Ελευθερίας στον Κορυδαλλό. 

2 '. Η Μουσική Σχολή θα λειτουργήσει τα τμήματα 1) Ωδικής, 
2) Αρμονίας, 3) Αντίστιξης, 4) Φυγής και 5) Πληκτών. 

3. Στην αίθουσα ομαδικής διδασκαλίας δεν επιτρέπεται η φοί¬ 
τηση περισσοτέρων των 6 σπουδαστών. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Η άδεια ισχύει από το σχολικό έτος 1987 - 88. 

Η απόφαση αυτή να δημοσιευτεί στην Εφημερίδα της Κυβερ- 
νήσεως. 

Αθήνα, 4 Αυγούστου 1987 
Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 

-♦- 

Αριθ. ΤΠΠΟ/ΑΡΧ/Β1/Φ27/31304/685 (6) 

Χαρακτηρισμός Ιερού Ναού του Χριστού στο Κάστρο Σερίφου ως 
ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την αριθμ. 0-Ε/Φ09/32530/8.8.86 Υ.Α., άρθρο 2 παρ. 
8 (ΦΕΚ 548/Β/12.8.86) για «Μεταβίβαση αρμοδιοτήτων 
Υπουργού» στο Γενικό Γραμματέα, στον Ειδικό Γραμματέα Διοι¬ 
κητικού Τομέα Πολιτιστικής Κληρονομιάς και στους Προϊσταμέ¬ 
νους Διευθύνσεων, Τμημάτων και Γραφείων της Κεντρικής Υπη¬ 
ρεσίας του ΥΠΠΟ». 

2) Τις διατάξεις του άρθρου 52 του Κ.Ν. 5351/1932 «Περί 
Αρχαιοτήτων» και 

3) Την Γνωμοδότηση του Τοπικού Συμβουλίου Μνημείων 
Νήσων, όπως διατυπώθηκε στην αριθμ. 6/5.5.87 Συνεδρία του, 
αποφασίζουμε: 

Χαρακτηρίζουμε τον Ιερό Ναό του Χριστού στο Κάστρο Σε¬ 
ρίφου ως ιστορικό διατηρητέο μνημείο μαζί με τον περιβάλλοντα 
χώρο σε ακτίνα 50 μ., επειδή αποτελεί χαρακτηριστικό δείγμα 
της μεταβυζαντινής αρχιτεκτονικής του νησιού. 

Ο ναός είναι μονόχωρος, σταυροειδής εγγεγραμμένος με 
•τρούλλο και συνεπτυγμένο το εγκάρσιο σκέλος. 

Η απόφαση αυτή να δημοσιευθεί στήν Εφημερίδα της Κυβερ- 
νήσεως. 

Αθήνα, 31 Ιουλίου 1987 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

-♦- 

Αριθ. ΕΣ. 23474 (7) 

Ορισμός κλάδων Προϊσταμένων στην κοινότητα Αγ. Αθανασίου 

Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 9 παρ. 10 του Ν. 1586/1986 
«περί βαθμολογικής διάρθρωσης των θέσεων του Δημοσίου, νο¬ 
μικών προσώπων δημοσίου δικαίου και των οργανισμών τοπικής 
αυτοδιοίκησης και άλλες διατάξεις. 

2. Το αριθ. ΔΙΚΠΡ/Φ.2/36/3210/1.4.86 και 76648/ 
18.11.1986 έγγραφα Υπουργείου Προεδρίας της Κυβέρνησης 
και Εσωτερικών, αντίστοιχα. 

3. Την αριθ. 75643/16.1.1987 και 794/20.1.1987 έγ¬ 
γραφα του ΥΠ.ΕΣ. 

4. Τη γνώμη κοινοτικού συμβουλίου Αγίου Αθανασίου που 
διατυπώθηκε στην αριθ. 42/1987 πράξη αυτού και αφορά καθο¬ 
ρισμό των κλάδων των οποίων οι υπάλληλοι του Δήμου ή Κοινό¬ 
τητας θα κριθούν για την κατάληψη θέσεως προϊσταμένου. 

5. Το γεγονός ότι δεν έχει εκδοθεί και εγκριθεί οργανισμός της 
ανωτέρω Κοινότητας Αγ. Αθανασίου. 

6. Τις υπηρεσιακές ανάγκες του ανωτέρω Ο.Τ.Α., σύμφωνα 
με την διάρθρωση του ισχύοντα Οργανισμού του σε τμήμα, απο¬ 
φασίζουμε: 

Καθορίζουμε για την Κοινότητα Αγίου Αθανασίου τους κλά¬ 
δους της κατηγορίας ΔΕ της οποίας οι υπάλληλοι κρίνονται για 
την κατάληψη θέσεων προϊσταμένου της οργανικής μονάδας 


αυτής ως εξής: 

1. Για τη θέση Προϊσταμένου του Τμήματος των Υπηρεσιών 
της Κοινότητας του Κλάδου ΔΕΙ Δ/κού. 

Η παρούσα να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 17 Ιουλίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 


Αριθ. 1901 


( 8 ) 


Σύσταση προσωρινών θέσεων στο Ν. Φλώρινας 
Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Την αριθμ. ΔΙΠΙΔ/Φ42/24/11440/31.12.86 κοινή 
Υπουργική απόφαση για την ρύθμιση θεμάτων προσ/κού Ιδ. Δι¬ 
καίου. 

2. Το αριθμ. 3/84 Π.Δ. «μεταβίβαση αρμοδιοτήτων στους 
Νομάρχες σε θέματα κατάστασης προσ/κού Ιδ. Δικαίου». 

3. Τις με αριθμ. 1926, 1927, 1928, 1929 και 1930/ 
24.6.87, πράξεις κατάταξης υπαλλήλων μας με σχέση εργασίας 
Ιδ. Δικαίου ορισμένου χρόνου, αποφασίζουμε: 

Διαπιστώνουμε ότι οι συμβασιούχοι με σχέση εργασίας Ιδιω¬ 
τικού Δικαίου αορίστου χρόνου της Υπηρεσίας μας, σύμφωνα με 
τις αναφερόμενες πράξεις κατάταξης κατά ειδικότητα είναι ως 
εξής: 

Α' ΜΗΧΑΝΙΚΟΙ 
(1) μία θέση. 

Β' Τεχνολόγοι - Μηχ/κοί 
2 (δύο) θέσεις. 

Γ' Σχεδιαστές 
1 (μία) θέση. 

Δ' Εργοδηγοί Δομικών Έργων 
(1) μία θέση. 

Φλώρινα, 27 Ιουλίου 1987 
Ο Νομάρχης 

ΠΑΝΑΓΙΩΤΗΣ ΒΑΣΙΛΕΙΟΥ 


-♦- 

Αριθ. Α22/920/411 α.α. (9) 

Ανακατάταξη σε ασφαλιστική κλάση των μελών του Σωματείου 
Νεκροπομπών «Ο ΑΓΙΟΣ ΠΕΤΡΟΣ». 

ΑΠΟΦΑΣΗ 298 

(ΣΥΝΕΔΡΙΑΣΗ Δ.Σ. Ι.Κ.Α. 24/23.7.87) 


ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 

Αφού έλαβε υπόψη του: 

1. Τις διατάξεις του άρθρου 75 παρ. 2 του Κεφαλαίου Ι' του 
Κανονισμού Ασφάλισης του ΙΚΑ, όπως ισχύουν σήμερα (ΑΥΕ. 
55575/1.479/18.11.65, ΦΕΚ. 816/7.12.65 τ.β'). 

2. Την 492/Συν.33/4.12.86 γενική απόφασή του. 

3. Την 266/Συν.37/11.5.87 πρόταση της Τ.Δ.Ε. του Το¬ 
πικού Υπ/τος Ν. Κόσμου. 

4. Την από 13.7.87 εισήγηση της Δ/νσης Ασφάλισης - Τμή¬ 
ματος Ασφ. Επαγγ. Κατηγοριών καθώς και τις απόψεις των 
μελών του, αποφασίζει ομόφωνα: 

1) Την ανακατάταξη των μελών του Σωματείου Νεκροπο¬ 
μπών Αθηνών, Πειραιώς «Ο ΑΓΙΟΣ ΠΕΤΡΟΣ» από την 6η στην 
9η ασφαλιστική κλάση, χωρίς μεταβολή των ημερών εργασίας 
στην ασφάλιση (25 ημέρες) κατά μήνα, για την χρονική περίοδο 
από 1.3 - 31.12.87. 

2) Τη δημοσίευση της απόφασης αυτής, στην Εφημερίδα της 
Κυβερνήσεως. 


Αθήνα, 31 Ιουλίου 1987 
Ο Διοικητικής - Πρόεδρος του Δ.Σ. 
ΘΕΟΔ. ΚΑΤΣΑΝΕΒΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 




Αριθ. 22233/3120 (10) 

Σύσταση προσωρινών θέσεων στον ΟΕΚ. 

Ο ΑΝΤΙΠΡΟΕΔΡΟΣ Δ.Σ. - Ο.Ε.Κ. 

Με την αριθ. 3036/22070/87 Πράξη Αντιπροέδρου ΔΣ- 
ΟΕΚ, διαπιστώνεται η αυτοδίκαια σύσταση στον ΟΕΚ, με την 
αριθ. ΔΙΠΙΔ/Φ.42/24/11440/31.12.86 Κοινή απόφαση των 
Υπουργών Προεδρίας της Κυβέρνησης, Εσωτερικών και Οικονο¬ 
μικών (ΦΕΚ 921/31.12.86/τ.Β) που θα κυρωθεί με Νόμο, 
προσωρινών θέσεων σε σχέση εργασίας Ι.Δ. αορίστου χρόνου, 
κατά ειδικότητα και αριθμό ίσο με τον αριθμό των προσώπων που 
θα καταταγούν σ’ αυτές, ως κατωτέρω: 


1. ΔΙΟΙΚΗΤΙΚΩΝ ΠΤΤΧΙΟΥΧΩΝ ΑΕΙ: 2 θέσεις 

2. ΠΟΛΙΤΙΚΩΝ ΜΗΧΑΝΙΚΩΝ: 15 θέσεις 

3. ΑΡΧΙΤΕΚΤΟΝΩΝ ΜΗΧΑΝΙΚΩΝ: 11 θέσεις 

4. ΑΓΡΟΝΟΜΩΝ και ΤΟΠΟΓΡΑΦΩΝ ΜΗ¬ 
ΧΑΝΙΚΩΝ: 2 θέσεις 


5. ΜΗΧΑΝΟΛΟΓΩΝ - ΗΛΕΚΤΡΟΛΟΓΩΝ 


ΗΛΕΚΤΡΟΛΟΓΩΝ ΜΗΧΑΝΙΚΩΝ: 2 θέσεις 

6. ΠΡΟΓΡΑΜΜΑΤΙΣΤΩΝ ΑΝΑΛΥΤΩΝ: 1 θέση 

7. ΥΠΟΜΗΧΑΝΙΚΩΝ: 4 θέσεις 

8. ΣΧΕΔΙΑΣΤΩΝ (Τ.Ε.): 1 θέση 

9. ΑΡΧΕΙΟΘΕΤΩΝ (Δ.Ε.): 1 θέση 

10. ΕΡΓΟΔΗΓΩΝ (ΠΤΥΧΙΟΥΧΩΝ): , 9 θέσεις 

11. ΣΧΕΔΙΑΣΤΩΝ (ΠΤΥΧΙΟΥΧΩΝ): 1 θέση 

12. ΒΟΗΘΩΝ ΠΡΟΓΡΑΜΜΑΤΙΣΤΩΝ (ΔΕ): 2 θέσεις 

13. ΕΡΓΟΔΗΓΩΝ ΕΜΠΕΙΡΙΚΩΝ: 9 θέσεις 

14. ΚΛΗΤΗΡΩΝ: 8 θέσεις 

Σύνολο 68 θέσεις 


Οι προσωρινές αυτές θέσεις καταργούνται αυτοδικαίως μόλις 
κενωθούν με οποιοδήποτε τρόπο. 

(Αριθμός Εγκρίσεως Υπουργού Εργασίας 101761/87). 

Αθήνα, 5 Αυγούστου 1987 
Ο Αντιπρόεδρος ΔΣ-ΟΕΚ 
X. ΣΑΒΒΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




